Σασσουόλο

Το Σασσουόλο (ιταλικά: Sassuolo) είναι πόλη στην βόρειο Ιταλία, μεγάλο βιομηχανικό κέντρο στην Επαρχία της Μόντενα στην Εμίλια-Ρομάνια. Το Σασσουόλο βρίσκεται στην δεξιά όχθη του ποταμού Σέκκια, περίπου 17 χιλιόμετρα νοτιοδυτικά της πρωτεύουσας Μόντενα, κέντρο της Ιταλικής κεραμικής βιομηχανίας και έδρα της ποδοσφαιρικής ομάδας ΟΣ Σασσουόλο Κάλτσιο στην Σέριε Β. Έχει πληθυσμό περίπου 40.000 κατοίκους και βρίσκεται 17 χιλιόμετρα μακριά από την πόλη Μόντενα. Η πόλη επίσης διασχίζεται από τον ποταμό Σέκκια.

Ιστορία

μικρογραφία|left|250px|Η πλατεία Γκαριμπάλντι στο κέντρο της Σασσουόλο.
Την περιοχή κατοικούσαν τα προϊστορικά χρόνια κάτοικοι του πασσαλώδους πολιτισμού των Τεραμάρε, στην Εποχή του Σιδήρου κατοικήθηκε από την Λιγυρική φυλή των Φρινιατών. Οι Κέλτες Βόιοι κατέκτησαν τους Λίγυρες (400 π,Χ.), αποτελούσαν την πολυπληθέστερη φυλή στην Εντεύθεν των Άλπεων Γαλατία και αντιστάθηκαν σκληρά στους Ρωμαίους. Η πρώτη ιστορική καταγραφή σχετικά με τον σύγχρονο αστικό οικισμό χρονολογείται το 980. Το Σασσουόλο απέκτησε ο Βονιφάτιος Γ΄ της Τοσκάνης (1039) και στην συνέχεια το κληρονόμησε η κόρη του Ματθίλδη της Κανόσα (1076), οι πρόξενοι της ορκίστηκαν πίστη (1078). Όταν πέθανε η Ματθίλδη (1115) η πόλη έγινε ανεξάρτητη τόσο από την Τοσκάνη όσο και από την Μόντενα. Οι κάτοικοι του Σασσουόλο παραχώρησαν την πόλη τους στην Οικογένεια Έστε με αντάλλαγμα το δικαίωμα τους να εξάγουν νερό από τον ποταμό Σέκκια (1373). Η Οικογένεια κυβέρνησε την πόλη μέχρι την χρονιά που έγινε έδρα ανεξάρτητης Σινιορίας (1499). Η Σινιορία προσαρτήθηκε απευθείας στο Δουκάτο της Μόντενα και του Ρέτζο (1599), παρέμεινε σε αυτό μέχρι την Ιταλική ενοποίηση.https://web.archive.org/web/20080303082428/http://www.sassuolonline.it/origini.htm

Γεωγραφία

Η Σασσουόλο βρίσκεται στην βόρεια Ιταλία στην περιφέρεια της Εμίλια-Ρομάνα. Είναι στα σύνορα της επαρχίας της. Οι γειτονικοί Δήμοι είναι η Καζαλγκράντε, το Καστελλαράνο, η Φιοράνο Μοντενέζε, η Φορμίτζινε, το Πρινιάνο σουλλα Σέκκια, και το Σερραματσόνι.https://www.openstreetmap.org/relation/43229 Σημαντικά αξιοθέτα στην πόλη αποτελούν, το παλάτι της Σασσουόλο και η εκκλησία του Αγίου Τζουζέππε.

Οικονομία 

Η Σασσουόλο έχει μία μεγάλη βιομηχανία πλακακίων, και αποτελεί ένα από τα βασικότερα οικονομικά κέντρα της περιοχής. Η ανάπτυξη της Σασσουόλο άρχισε από την δεκαετία του 50.

Αθλήματα

μικρογραφία|left|120x120εσ|Η ομάδα της Σασσουόλο
Η Σασσουόλο αποτελεί την έδρα της ποδοσφαιρικής ομάδας ΟΣ Σασσουόλο Κάλτσιο με βασική έδρα το στάδιο της πόλης Έντσο Ρίτσι. Η έδρα ωστόσο μετακόμισε στο Στάδιο Αλμπέρτο Μπράλια της Μόντενα που την είχε προσωρινά έδρα και παλιότερα (2008), κατόπιν μετακόμισε στην Ρέτζο νελλ’Εμίλια στο ανακαινισμένο Τσίτα Ντελ Τρικολόρε, σε κοινή χρήση με την ΑΚ Ρετζιάνα 1919.https://www.gazzetta.it/Calcio/Squadre/Sassuolo/notizie/24-06-2013/sassulo-trofeo-tim-juve-milan-20647501610.shtml Με την άνοδο της στην Σέριε Α (2013) εντάχθηκε σε μια σειρά ποδοσφαιρικών ομάδων που δεν ανήκαν σε πρωτεύουσες επαρχίας όπως Έμπολι ΦΚ, ΑΣΝ Λενιάνο Κάλτσιο 1913, Αουρόρα Προ Πάτρια 1919 και Κάρπι ΦΚ 1909. Την διετία 2016-2017 συμμετείχε στο ΟΥΕΦΑ Γιουρόπα Λιγκ. Η παραμονή της στην Σέριε Α διατηρήθηκε περίπου μια δεκαετία οπότε υποβιβάστηκε ξανά στην Σέριε Β (2024).https://www.sportdog.gr/podosfairo/serie-a/829075/sasoyolo-o-ypobibasmos-poy-panhgyrise-olh-h-italia

 Παραπομπές 

Εξωτερικοί σύνδεσμοι


Κατηγορία:Δήμοι της Επαρχίας της Μόντενα